**Príloha 6**

**Práca v EÚ a novelizácia európskej legislatívy**

**Legislatíva EÚ v roku 2013**

Legislatíva upravujúca poľnohospodárstvo EÚ prostredníctvom Spoločnej poľnohospodárskej politiky EÚ bola obohatená o viac ako 1170 nových právnych predpisov, ktoré boli v schválené v inštitúciách EÚ a vstúpili do platnosti v priebehu roku 2013. Najviac právnych predpisov pribudlo v hlavných „tematických okruhoch“ poľnohospodárskej legislatívy, a to najmä v oblasti povolení používania chemických látok, pesticídov, autorizácii biocídnych výrobkov, schvaľovania obsahu krmív a označení pôvodu a chránených zemepisných označení a operatívne právne predpisy z oblasti formovania politík SPP. Relatívne početne boli zastúpené právne predpisy upravujúce vzťahy medzi EÚ a Chorvátskom v súvislosti so vstupom Chorvátska do EÚ (napr. **Nariadenie Komisie (EÚ) č. 426/2013** z 8. mája 2013, ktorým sa menia nariadenia (ES) č. 1120/2009, (ES) č. 1121/2009 a (ES) č. 1122/2009, pokiaľ ide o vykonávacie predpisy k priamej platbe v Chorvátsku).Konkrétne bolo schválených 52 vykonávacích nariadení Komisie o uvádzaní prípravkov na ochranu rastlín na trh ako aj rozhodnutí Komisie o uvádzaní biocídnych výrobkov na trh alebo ich autorizácii, 55 nariadení EK o prídavných látkach v potravinách a doplnkových látkach v krmivách, 60 nariadení a smerníc o povoleniach udelených v súvislosti s novými účinnými látkami, maximálnymi hladinami rezíduí chemických látok v určitých výrobkoch a o schválených aktívnych látkach, 77 chránených zemepisných označení, 66 chránených označení pôvodu a 4 zápisy do Registra zaručených tradičných špecialít ako aj takmer 400 ďalších nariadení, rozhodnutí a smerníc, informácií a oznámení EK, Európskeho parlamentu a Rady, spoločného výboru EHP. Z operatívnych nariadení tvorili početnú skupinu nariadenia o vstupných cenách predovšetkým ovocia a zeleniny ako aj nariadenia týkajúce sa ciel a dovozných povolení. Vysokým počtom boli zastúpené taktiež predpisy vzťahujúce sa k rybolovnej politike.

Zo strategických právnych predpisov ovplyvňujúcich SPP bolo v závere roka prijatých 5 súvisiacich nariadení, ktoré tvoria základ reformovanej, „novej“ SPP platnej od 1. januára 2015 a v ktorých sa zhmotnili návrhy a diskusie vedené v inštitúciách EÚ a odbornej verejnosti predovšetkým v posledných troch rokoch. Základ „legislatívneho balíka novej SPP“ je tvorený nasledovnými štyrmi naradeniami, ktoré upravujú: **Nariadenie Európskeho parlamentu a Rady (EÚ) č. 1305/2013 zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV)** a o zrušení nariadenia Rady (ES) č. 1698/2005, **Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej** politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008, **Nariadenie Európskeho parlamentu a Rady (EÚ) č. 1307/2013 zo 17. december 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej** politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 a **Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami**, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007. Piate **Nariadenie Európskeho parlamentu a Rady (EÚ) č. 1310/**2013 z 17. decembra 2013 ktorým sa stanovujú niektoré prechodné ustanovenia o podpore rozvoja vidieka z Európskeho poľnohospodárskeho fondu pre rozvoj vidieka (EPFRV) a ktorým sa mení nariadenie Európskeho parlamentu a Rady (EÚ) č. 1305/2013, pokiaľ ide o zdroje a ich rozdeľovanie na rok 2014, a ktorým sa mení nariadenie Rady (ES) č. 73/2009 a nariadenia Európskeho parlamentu a Rady (EÚ) č. 1307/2013, (EÚ) č. 1306/2013 a (EÚ) č. 1308/2013, pokiaľ ide o ich uplatňovanie v roku 2014 obsahuje prechodné ustanovenia platné v tranzitnom roku 2014.

Z legislatívneho pohľadu bol rok 2013 charakterizovaný zložitými a dlhotrvajúcimi rokovaniami Európskej komisie, Európskej rady a výborov Európskeho parlamentu (EP) o budúcej Spoločnej poľnohospodárskej politike (SPP) na obdobie 2014 – 2020, ktoré v decembri vyústili do hore uvedených piatich nariadení. Prvýkrát v histórii bol do jednaní o SPP a ako spolutvorca legislatívy zainteresovaný EP. Jednou z kľúčových požiadaviek reformy SPP je zníženie administratívneho zaťaženia. Štruktúra SPP vychádza z hlavných zámerov stratégie EÚ – zabezpečenie inteligentného, udržateľného a inkluzívneho rastu so zohľadnením národných a regionálnych osobitostí. Podporované budú tematické ciele: prispôsobovanie sa zmenám klímy, prechod na nízkouhlíkové hospodárenie, predchádzanie a riadenie rizík, zachovanie a ochrana životného prostredia, efektívne využívanie zdrojov, zvyšovanie konkurencieschopnosti poľnohospodárskej výroby a malých a stredných podnikov, udržateľnosť zamestnanosti, kvalita a mobilita pracovných síl, sociálne začlenenie, posilnenie výskumu, technologického vývoja a inovácií. V novej SPP sa od januára 2015 bude klásť výrazný dôraz na environmentálnu ochranu s prihliadnutím na optimálne využívanie prírodných zdrojov a zabezpečenie udržateľného rozvoja poľnohospodárstva, na podporu inovácií v poľnohospodárskej výrobe, na podporu mladých začínajúcich farmárov, na oprávnenosť využívania európskych fondov aktívnymi farmármi, na posilnenie postavenia prvovýrobcov v potravinovom reťazci prostredníctvom odbytových organizácií výrobcov, na skracovanie dodávateľského reťazca potravín a podporu miestnych trhov, na zníženie plytvania potravinami, na riadenie rizík chorôb zvierat a rastlín, prírodných katastrof, cenových výkyvov. Na základe dohody sa 30 % rozpočtu priamych platieb bude môcť použiť len ak poľnohospodári vykonajú povinné opatrenia „ozelenenia“ – diverzifikáciu plodín, zachovanie trvalých trávnych porastov a ekologicky zamerané územia. S ohľadom na stúpajúci dopyt po potravinách sa javí kontraproduktívne ustanovenie, aby poľnohospodári s výmerou nad 15 hektárov zabezpečili, že aspoň 5 % ornej pôdy bude oblasť ekologického záujmu, napr. pôda ležiaca úhorom, terasa, nárazníková zóna pokrytá trvalým trávnym porastom, plocha s mladinami s krátkodobým striedaním rastlín bez použitia hnojív a chemických prípravkov.

**Nariadenie EP a Rady EÚ č. 1305/2013** o podpore rozvoja vidieka prostredníctvom EPFRV vymedzuje ciele rozvoja vidieka a opatrenia na vykonávanie politiky rozvoja vidieka. Zameriava sa na základné priority:

a) podpora prenosu znalostí a inovačných technológií v poľnohospodárstve, lesnom hospodárstve a vo vidieckych oblastiach (rozvoj vedomostnej základne, celoživotného a odborného vzdelávania; posilnenie prepojenia poľnohospodárskej prvovýroby, výroby potravín a lesného hospodárstva),

b) posilnenie životaschopnosti a konkurencieschopnosti všetkých druhov poľnohospodárskych podnikov vo všetkých regiónoch (uľahčenie reštrukturalizácie, modernizácie, diverzifikácie, generačnej výmeny; zvýšenia účasti a zamerania na trh),

c) podpora organizácie potravinového reťazca (zlepšenie integrácie prvovýrobcov do poľnohospodársko-potravinového reťazca; pridávanie hodnoty poľnohospodárskym produktom; propagácia na miestnych trhoch a v krátkych dodávateľských reťazcoch; podpora riadenia a predchádzania rizík),

d) obnova, zachovanie a posilnenie ekosystémov (zvýšenie biologickej diverzity; riadenie používania hnojív a pesticídov; predchádzanie erózii pôdy),

e) propagácia efektívneho využívania zdrojov a podpora prechodu na nízkouhlíkové hospodárstvo (zvýšenie efektívnosti využívania vody, energií a obnoviteľných zdrojov; zníženie emisií skleníkových plynov),

f) podpora sociálneho začleňovania, zmierňovania chudoby a hospodárskeho rozvoja vo vidieckych oblastiach (uľahčenie zakladania, diverzifikácie a rozvoja malých podnikov; vytváranie pracovných miest; podpora miestneho rozvoja; sprístupňovanie využívania informačných a komunikačných technológií).

Dosiahnutie uvedených priorít sa bude realizovať prostredníctvom programu rozvoja vidieka, do ktorého bude možné začleniť tematické čiastkové programy zamerané na riešenie osobitných potrieb (napr. podpora mladých poľnohospodárov a malých podnikov, hospodárenie v horských oblastiach, realizácia krátkych dodávateľských reťazcov, zvýšenie zamestnanosti žien vo vidieckych oblastiach, zmierňovanie a adaptácia na klimatické zmeny).

**Nariadenie EP a Rady EÚ č. 1306/2013** o financovaní, riadení a monitorovaní SPP stanovilo pravidlá financovania výdavkov v rámci SPP, pravidlá poľnohospodárskeho poradenského systému a systémov riadenia a kontroly, systému krížového plnenia a schvaľovania účtovných výdavkov. Financovanie výdavkov opatrení zameraných na reguláciu alebo podporu poľnohospodárskych trhov, na priame platby poľnohospodárom, na informačné a propagačné akcie poľnohospodárskych produktov, na podporu konzumácie ovocia a zeleniny na školách, na riešenie ochorení zvierat a získanie dôvery spotrebiteľov, na zavedenie a údržbu poľnohospodárskych účtovných informačných systémov a na systémy poľnohospodárskeho prieskumu sa bude zabezpečovať z Európskeho poľnohospodárskeho záručného fondu. Z Európskeho poľnohospodárskeho fondu pre rozvoj vidieka (EPFRV) budú uskutočňované príspevky na programy podpory a rozvoja vidieka. Na podnet EK sa môžu z fondov financovať prípravné, monitorovacie, administratívne, kontrolné, audítorské činnosti  
a technická pomoc. Financovať sa z nich bude satelitné snímanie poľnohospodárskych plôch pre kontrolné účely, monitorovanie stavu poľnohospodárskej pôdy a plodín, zabezpečenie prístupu k odhadom výnosov a produkcie od medzinárodných organizácií a agentúr, zvyšovanie informovanosti a porozumenia verejnosti o obsahu a cieľoch SPP, informovanie poľnohospodárov a zainteresované subjekty pôsobiace vo vidieckych oblastiach, štúdie a hodnotenia opatrení SPP, opatrenia na vytvorenie, registráciu a ochranu práv duševného vlastníctva v rámci politík kvality EÚ. Nariadenie stanovuje zriadiť pre prijímateľov platieb poradenský systém o obhospodarovaní pôdy a riadení poľnohospodárskych podnikov, ktorý bude obsahovať povinné požiadavky pre hospodárenie a normy dobrého poľnohospodárskeho a environmentálneho stavu pôdy, postupy prospešné pre klímu a životné prostredie, opatrenia na modernizáciu, na zvyšovanie konkurencieschopnosti, na odvetvovú integráciu, na inovácie a trhovú orientáciu. Poľnohospodársky poradenský systém môže zahŕňať aj podporu konverzie a diverzifikácie činnosti poľnohospodárskych podnikov, riadenie rizík a zavedenie preventívnych opatrení na predchádzanie prírodným katastrofám, podporu postupov s pozitívnym vplyvom na životné prostredie, podpora postupov ekologického poľnohospodárstva, informácie o zmierňovaní zmeny klímy a adaptácii na klimatické zmeny, informácie o biodiverzite a odolnosti agroekosystému, informácie o ochrane vodných zdrojov.

**Nariadenie EP a Rady EÚ č. 1307/2013,** ustanovujúce pravidlá priamych platieb pre poľnohospodárov na základe režimov podpory, v rámci SPP umožňuje pružnosť medzi piliermi a presunúť až 25 % sumy vyčlenenej na podporu opatrení v rámci programov rozvoja vidieka na priame platby, t.j. do I. piliera. Priame platby sa budú poskytovať len aktívnym poľnohospodárom, ktorí vykonávajú minimálnu poľnohospodársku činnosť alebo overiteľným dôkazom preukážu, že ročná výška priamych platieb tvorí aspoň 5 % celkových príjmov z nepoľnohospodárskych činností alebo výkon poľnohospodárskej činnosti je ich hlavným obchodným alebo podnikateľským cieľom.

S cieľom znížiť nadmerné administratívne zaťaženie pri spravovaní malých platieb sa v SR neposkytnú priame platby poľnohospodárom s výmerou menšou ako 2 hektáre a ak celková výška požadovaných platieb bude nižšia ako 200 €. Poľnohospodári, ktorí spĺňajú minimálne požiadavky (nárok na priame platby v rozpätí 500 – 1 250 € a výmera do 5 ha) sa môžu rozhodnúť pre účasť v režime pre malých poľnohospodárov a budú oslobodení od poľnohospodárskych postupov prospešných pre klímu a životné prostredie. Výška priamych platieb, ktorá prekračuje 150 tis. € sa poľnohospodárom zníži najmenej o 5 %, ale predtým si budú môcť odpočítať vyplatené mzdy, odvody a sociálne príspevky súvisiace s poľnohospodárskou činnosťou v predchádzajúcom kalendárnom roku.

K jednotnej platbe na plochu sa budú poskytovať ročné platby za realizáciu poľnohospodárskych postupov prospešných pre klímu a životné prostredie (diverzifikácia plodín, ochrana trvalých trávnych porastov, zachovanie krajinných prvkov, ponechanie pôdy úhorom a pod.). Poľnohospodári s výmerou ornej pôdy od 10 do 30 hektárov musia pestovať aspoň 2 rôzne plodiny, pričom hlavná plodina nesmie pokrývať viac ako 75 % rozlohy. Poľnohospodári hospodáriaci na výmere nad 30 hektárov musia pestovať aspoň 3 rôzne plodiny, pričom hlavná plodina nesmie pokrývať viac ako 75 % výmery a dve hlavné plodiny nesmú pokrývať spolu viac ako 95 % výmery ornej pôdy. Prahové hodnoty sa neuplatňujú na poľnohospodárske podniky, v ktorých sa viac ako 75 % ornej pôdy využíva na produkciu tráv alebo iných rastlinných krmív alebo sa ponecháva úhorom za predpokladu, že nepresahuje výmeru 30 hektárov. Požiadavka, aby minimálne 5 % ornej pôdy poľnohospodárskeho podniku predstavovalo oblasť ekologického záujmu, bude možné povoliť poľnohospodárskym podnikom, ktorých oblasti sú v tesnej blízkosti, formou kolektívneho plnenia. U každého poľnohospodára sa však musí nachádzať aspoň 50 % povinnej plochy a počet poľnohospodárov zúčastňujúcich sa na kolektívnom plnení nesmie byť vyšší ako 10. Z národnej rezervy, ktorá sa bude každoročne tvoriť z platieb na plochu, sa budú prideľovať platobné nároky poľnohospodárom s cieľom zabrániť opúšťanie pôdy alebo kompenzovať osobitné nevýhody. Poľnohospodárom bude možné okrem jednotnej platby na plochu vyplatiť aj tzv. redistributívne platby maximálne do výmery 28 hektárov. Poľnohospodárskym podnikom, ktoré sa nachádzajú čiastočne alebo úplne v oblastiach s prírodnými prekážkami, sa môžu poskytnúť platby na oblasti s prírodnými prekážkami, pričom členský štát môže stanoviť maximálny počet hektárov na podnik. Fyzickým osobám vo veku do 40 rokov, ktoré po prvýkrát zakladajú poľnohospodársky podnik alebo ho založili počas piatich rokov predchádzajúcich prvému podaniu žiadosti o zaradenie do režimu jednotnej platby na plochu, sa poskytnú na maximálne obdobie piatich rokov platby pre mladých poľnohospodárov. Výška platby bude predstavovať 25 % z jednotnej platby na plochu alebo sa bude prideľovať formou paušálnej sumy. Podnikom, ktoré hospodária v sektoroch alebo oblastiach výroby s určitými ťažkosťami, sú osobitne významné pre hospodárstvo krajiny, pre spoločnosť alebo pre životné prostredie sa bude môcť poskytnúť viazaná podpora. Viazanú podporu v podobe ročnej platby bude možné poskytnúť len do nevyhnutnej miery na vytvorenie stimulu pre udržanie produkcie v príslušných sektoroch alebo regiónoch. Vzťahuje sa na obilniny, olejniny, bielkovinové plodiny, strukoviny, ľan, konope, ryžu, orechy, zemiaky na výrobu škrobu, mlieko a mliečne výrobky, hovädzie a teľacie mäso, sušené krmivo, chmeľ, cukrovú repu, ovocie a zeleninu.

**Nariadenie Európskeho parlamentu a Rady (EÚ) č. 1308/2013** definuje vytvorenie spoločnej organizácie trhov s poľnohospodárskymi výrobkami. Upravuje viaceré oblasti a zameriava sa najmä na mechanizmus verejných intervencií, pomoc na súkromné skladovanie, rozličné režimy pomoci (pomoc na zlepšenie prístupu k potravinám, pomoc v sektore olivového oleja a stolových olív, pomoc v sektore ovocia a zeleniny, podporné programy v sektore vinohradníctva a vinárstva, pomoc v sektore včelárstva, pomoc v sektore chmeľu), režim povolení na výsadbu viniča, pravidlá týkajúce sa uvádzania výrobkov na trh a organizácií výrobcov (obchodné normy, označenia pôvodu, zemepisné označenia, tradičné pojmy vo vinárstve, označovanie v sektore vinárstva), osobitné ustanovenia pre jednotlivé sektory, obchod s tretími krajinami (dovozné a vývozné licencie, dovozné clá, osobitné ustanovenia pre dovoz niektorých výrobkov, ochranné opatrenia a aktívny zušľachťovací styk, vývozné náhrady) a pravidlá hospodárskej súťaže (pravidlá vzťahujúce sa na podniky, pravidlá štátnej pomoci) a výnimočné opatrenia (opatrenia proti narušeniu trhu, dohody a rozhodnutia počas obdobia vážnej nerovnováhy na trhu).

Legislatíva v sektore vinárstva bola rozšírená o **Vykonávacie nariadenie Komisie (EÚ) č. 202/2013** z 8. marca 2013, ktorým sa mení a dopĺňa nariadenie (ES) č. 555/2008, pokiaľ ide o predkladanie podporných programov v sektore vinohradníctva a vinárstva a obchod s tretími krajinami. Výrobné postupy v oblasti vinárstva reguluje **Vykonávacie nariadenie** **Komisie (EÚ) č. 144/2013** z 19. februára 2013, ktorým sa mení a dopĺňa nariadenie (ES) č. 606/2009, pokiaľ ide o určité enologické postupy a obmedzenia, ktoré sa na ne uplatňujú, ako aj nariadenie (ES) č. 436/2009, pokiaľ ide o zaznamenávanie týchto postupov do sprievodných dokumentov k preprave vinárskych výrobkov a do evidencie, ktorú treba viesť v sektore vinohradníctva a vinárstva a taktiež **Vykonávacie nariadenie Komisie (EÚ) č. 752/2013** z 31. júla 2013, ktorým sa mení nariadenie (ES) č. 555/2008, pokiaľ ide o vnútroštátne podporné programy a obchod s tretími krajinami v sektore vinohradníctva a vinárstva.

Administratívne a finančné aspekty SPP boli upravené viacerými nariadeniami EK, z nich je možné spomenúť napr. pre platobné agentúry významné **Vykonávacie nariadenie Komisie (EÚ) č. 398/2013** z 30. apríla 2013, ktorým sa mení nariadenie (ES) č. 883/2006 o podrobných podmienkach uplatňovania nariadenia Rady (ES) č. 1290/2005, pokiaľ ide o vedenie účtov platobných agentúr, vyhlásenia o výdavkoch a príjmoch a podmienky úhrady výdavkov z fondov EPZF a EPFRV.

V oblasti spoločnej organizácie trhov bolo prijaté **Vykonávacie nariadenie Komisie (EÚ) č. 565/2013** z 18. júna 2013, ktorým sa menia nariadenia (ES) č. 1731/2006, (ES) č. 273/2008, (ES) č. 566/2008, (ES) č. 867/2008, (ES) č. 606/2009 a vykonávacie nariadenia (EÚ) č. 543/2011 a (EÚ) č. 1333/2011, pokiaľ ide o povinnosť oznamovania v rámci spoločnej organizácie poľnohospodárskych trhov a zrušenie nariadenia (ES) č. 491/2007.

Európsky trh mlieka bol upravený **Vykonávacím nariadením Komisie (EÚ) č. 341/2013** zo 16. apríla 2013 o rozdelení vnútroštátnych kvót na mlieko stanovených na obdobie rokov 2012/2013 v prílohe IX k nariadeniu Rady (ES) č. 1234/2007 na „dodávky“ a „priamy predaj“.

Rozvoj II. piliera bol podporený **Vykonávacím nariadením Komisie (EÚ) č. 335/2013** z 12. apríla 2013, ktorým sa mení nariadenie Komisie (ES) č. 1974/2006, ktorým sa ustanovujú podrobné pravidlá vykonávania nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV).

Tradične početné skupiny tvorili najmä nariadenia EK operatívneho charakteru upravujúce povoľovanie prípravkov na ochranu rastlín (napr. **Vykonávacie nariadenie Komisie (EÚ) č. 22/2013** z 15. januára 2013, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka cyflumetofén a ktorým sa mení a dopĺňa príloha k vykonávaciemu nariadeniu Komisie (EÚ) č. 540/2011, nariadenia upravujúce používanie kŕmnych doplnkových látok (napr. **Vykonávacie nariadenie Komisie (EÚ) č. 413/2013** zo 6. mája 2013 o povolení prípravku Pediococcus acidilactici CNCM MA 18/5M ako kŕmnej doplnkovej látky do vody na napájanie odstavených prasiatok, ošípaných na výkrm, nosníc a kurčiat na výkrm (držiteľ povolenia Lallemand SAS) a nariadenia o zaradení niektorých chemických látok medzi účinné látky (napr. **Vykonávacie nariadenie Komisie (EÚ) č.** **190/2013** z 5. marca 2013, ktorým sa mení a dopĺňa vykonávacie nariadenie (EÚ) č. 540/2011, pokiaľ ide o podmienky schválenia účinnej látky chlórnan sodný.

**Domáca legislatíva**

V roku 2013 bolo vydaných v oblasti poľnohospodárskej legislatívy 10 aproximačných nariadení vlády SR. Medzi najvýznamnejšie z nich patrili: **Nariadenie vlády Slovenskej republiky č. 151/2013 Z. z**., ktorým sa mení a dopĺňa nariadenie vlády Slovenskej republiky č. 488/2010 Z. z. **o podmienkach poskytovania podpory v poľnohospodárstve formou priamych platieb v znení neskorších predpisov** a **Nariadenie vlády Slovenskej republiky č. 152/2013** Z. z., **o podmienkach poskytovania podpory v poľnohospodárstve formou prechodných vnútroštátnych platieb**, ktorým boli aproximované tieto právne predpisy:

a) Nariadenie Rady (ES) č. 73/2009 z  19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov, ktorým sa menia a dopĺňajú nariadenia (ES) č. 1290/2005, (ES) č. 247/2006, (ES) č. 378/2007 a ktorým sa zrušuje nariadenie (ES) č. 1782/2003 v platnom znení,

b) Nariadenie Komisie (ES) č. 1122/2009 z 30. novembra 2009, ktorým sa ustanovujú podrobné pravidlá vykonávania nariadenia Rady (ES) č. 73/2009, pokiaľ ide o krížové plnenie, moduláciu a integrovaný správny a kontrolný systém v rámci schém priamej podpory pre poľnohospodárov ustanovených uvedeným nariadením, ako aj podrobné pravidlá vykonávania nariadenia Rady (ES) č. 1234/2007, pokiaľ ide o krížové plnenie v rámci schémy podpory ustanovenej pre odvetvie vinohradníctva a vinárstva v platnom znení.

V prípade Nariadenia č. 151/2013 Z. z bolo navyše aproximované aj Nariadenie Komisie (ES) č. 1121/2009 z 29. októbra 2009, ktorým sa ustanovujú podrobné pravidlá uplatňovania nariadenia Rady (ES) č. 73/2009, pokiaľ ide o režimy podpory pre poľnohospodárov ustanovené v hlavách IV a V v platnom znení.

Legislatíva k Programu rozvoja vidieka bola aproximovaná **Nariadením vlády Slovenskej republiky č. 230/2013** Z. z., ktorým sa mení a dopĺňa nariadenie vlády Slovenskej republiky č. 499/2008 Z. z. o podmienkach poskytovania podpory podľa programu rozvoja vidieka v znení neskorších predpisov, ktoré aproximovalo Nariadenie Komisie (EÚ) č. 65/2011 z 27. januára 2011, ktorým sa stanovujú podrobné pravidlá uplatňovania nariadenia Rady (ES) č. 1698/2005, pokiaľ ide o realizáciu kontrolných postupov a krížového plnenia pri opatreniach na podporu rozvoja vidieka v platnom znení.

Medzi ostatné dôležité vydané aproximačné nariadenia je možné zaradiť aj **Nariadenie vlády Slovenskej republiky č. 349/2013 Z. z.** o podmienkach poskytovania podpory v rámci spoločnej organizácie trhu s vínom, **Nariadenia vlády Slovenskej republiky č. 418/2013 Z. z.** a **č. 100/2013 Z. z.**, ktoré upravujú zoznamy účinných látok vyhovujúcich na zaradenie do biocídnych výrobkov a taktiež **Nariadenia vlády Slovenskej republiky č.** **99/2013** **Z. z.**, a č. **101/2013 Z. z.** upravujúcepožiadavky na uvádzanie osiva obilnín na trh a **Nariadenie vlády Slovenskej republiky 208/2013 Z. z.**, ktorým sa mení a dopĺňa nariadenie vlády Slovenskej republiky č. 339/2008 Z. z. o poskytovaní pomoci na podporu spotreby mlieka a mliečnych výrobkov pre deti v materských školách, pre žiakov na základných školách a pre žiakov na stredných školách v znení neskorších predpisov.

Počas roku 2013 bolo schválených 29 právnych predpisov vypracovaných MPRV SR, z toho 9 zákonov a 10 nariadení vlády SR (z nich 7 bolo zároveň aproximačných – č. 99/2013 Z. z., 101/2013 Z. z., 151/2013 Z. z., 152/2013 Z. z., 208/2013 Z. z., 230/2013 Z. z. a 349/2013 Z. z.), zvyšok tvorili vyhlášky MPRV SR. K najvýznamnejším zákonom (všetky z MPRV SR), ktoré vstúpili do platnosti patria: Zákon **97/2013 Z. z.** o pozemkových spoločenstvách, Zákon **145/2013 Z. z.**, ktorým sa dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a o zmene a doplnení niektorých zákonov, Zákon č. **33/2013 Z. z.** o podpore poľnohospodárskej prvovýroby v roku 2013 definujúci dotačné sadzby, Zákon č. **387/2013 Z. z.** o pomocných prípravkoch v ochrane rastlín a o zmene a doplnení niektorých zákonov a Zákon č. **211/2013 Z. z**., ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov. Dôležitým z pohľadu odvetvia bol aj zákon pochádzajúci „z dielne“ Ministerstva hospodárstva SR **č. 319/2013** o pôsobnosti orgánov štátnej správy pre sprístupňovanie biocídnych výrobkov na trh a ich používanie a o zmene a doplnení niektorých zákonov (tzv. biocídny zákon), ktorý je vykonávaný v súčinnosti s Nariadením vlády SR **č. 340/2013 Z.z.** z 23. októbra 2013, ktorým sa ustanovuje predmet, náležitosti a sadzba úhrad a ročných platieb za sprístupňovanie biocídnych výrobkov na trh a ich používanie.

Medzi podstatné nariadenia domácej legislatívy patria aj dve neaproximačné nariadenia vlády SR vypracované MPRV SR ako Nariadenie vlády SR č. **58/2013 Z.z.** z 13.marca 2013 o odvodoch za odňatie a neoprávnený záber poľnohospodárskej pôdy a Nariadenie vlády SR **č. 326/2013 Z.z.** z 10. októbra 2013, ktorým sa dopĺňa Nariadenie vlády Slovenskej republiky č. 58/2013 Z. z. o odvodoch za odňatie a neoprávnený záber poľnohospodárskej pôdy.

MPRV vydalo v sledovanom roku 10 vyhlášok, z nich najdôležitejšia je **Vyhláška MPRV SR 342/2013 Z. z.**, z 23. októbra 2013, ktorou sa ustanovujú podrobnosti o registrácii hydiny a bežcov a **Vyhláška MPRV SR č. 489/2013 Z. z.,** zo 16. decembra 2013, ktorou sa mení a dopĺňa vyhláška Ministerstva pôdohospodárstva Slovenskej republiky č. 344/2009 Z. z., ktorou sa vykonáva zákon o poľovníctve v znení neskorších predpisov. MŽP SR vypracovalo vyhlášku č. **86/2013 Z. z.** z 28. marca 2013, ktorou sa mení a dopĺňa vyhláška Ministerstva životného prostredia Slovenskej republiky č. 399/2005 Z. z., ktorou sa vykonáva zákon č. 151/2002 Z. z. o používaní genetických technológií a geneticky modifikovaných organizmov v znení neskorších predpisov v znení vyhlášky č. 312/2008 Z. z.

V priebehu roku 2014 predpokladá vydanie viacerých aproximačných nariadení vlády SR, pričom začiatkom roku bola NR SR predbežne informovaná o 5 návrhoch takýchto nariadení, z ktorých 2 návrhy nariadení sú priamo súčasťou Plánu legislatívnych úloh vlády SR na rok 2014 (PLÚ): Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 50/2007 Z. z**. o registrácii odrôd pestovaných rastlín v znení neskorších predpisov**, Návrh nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 432/2012 Z. z., ktorým sa **ustanovujú požiadavky na ochranu zvierat počas usmrcovania (súčasť PLÚ)**, Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 152/2013 Z. z. **o podmienkach poskytovania podpory v poľnohospodárstve formou prechodných vnútroštátnych platieb (súčasť PLÚ),** Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 215/2009 Z. z., ktorým sa ustanovujú **výnimky na registráciu druhov a odrôd pestovaných rastlín, ktorým hrozí genetická erózia**, a pre uvádzanie množiteľského materiálu týchto druhov a odrôd na trh v znení neskorších predpisov, Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 58/2007 Z. z., ktorým sa **ustanovujú požiadavky na uvádzanie osiva zelenín na trh** v znení neskorších predpisov.

Plán legislatívnych úloh vlády SR na rok 2014 obsahuje okrem dvoch aproximačných nariadení ďalšie 3 návrhy nariadení vlády SR, ktoré by mali byť vydané v roku 2014. Sú to: Návrh nariadenia vlády Slovenskej republiky, ktorým sa mení a MPRV SR dopĺňa nariadenie vlády Slovenskej republiky č. 152/2013 Z. z. **o podmienkach poskytovania podpory v poľnohospodárstve formou prechodných vnútroštátnych platieb**, Návrh nariadenia vlády Slovenskej republiky, ktorým sa dopĺňa MPRV SR nariadenie vlády Slovenskej republiky č. 432/2012 Z. z., ktorým sa ustanovujú **požiadavky na ochranu zvierat počas usmrcovania**,Návrh nariadenia vlády Slovenskej republiky, ktorým sa mení a MPRV SR dopĺňa nariadenie vlády Slovenskej republiky č. 339/2008 Z. z. **o poskytovaní pomoci na podporu spotreby mlieka a mliečnych výrobkov** pre deti v materských školách, pre žiakov na základných školách a pre žiakov na stredných školách v znení neskorších predpisov, Návrh nariadenia vlády Slovenskej republiky, ktorým sa mení a MPRV SR dopĺňa nariadenie vlády Slovenskej republiky č. 313/2003 Z. z. **o požiadavkách na zdravie zvierat pri premiestňovaní, obchode s členskými štátmi a dovoze zvierat**, spermy, oocytov a embryí z tretích krajín v znení neskorších predpisov, Návrh nariadenia vlády Slovenskej republiky, ktorým sa mení a MPRV SR dopĺňa nariadenie vlády Slovenskej republiky č. 488/2010 Z. z. **o podmienkach poskytovania podpory v poľnohospodárstve formou priamych platieb** v znení neskorších predpisov. Okrem hore uvedených nariadení sa plánuje aj schválenie návrhu zákona o pomoci z Európskych štrukturálnych a investičných fondov a o zmene a doplnení zákona č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov, ktorý súvisí so začiatkom nového programového obdobia EÚ v roku 2014, a tým so zmenami viacerých pravidiel implementácie fondov EÚ, ktoré budú na úrovni EÚ upravené v nových nariadeniach a je potrebné nastaviť riadiace, implementačné a kontrolné mechanizmy v rámci SR. Rezortnými spolugestormi sú MPRV SR a MF SR.